טום וג'רי: טבעת הקסמים

טום וג'רי: טבעת הקסמים (באנגלית: Tom and Jerry: The Magic Ring) הוא סרט מונפש אמריקאי לילדים מסוגת קומדיה ופנטזיה המבוסס על הדמויות "טום וג'רי". הסרט הופק על ידי חברת "האחים וורנר" (דבר שהופך את הסרט לסרט הראשון של טום וג'רי שהופק על ידי החברה) וחברת "Turner Entertainment". הסרט נוצר על ידי טום מינטון, בוים על ידי ג'יימס ט. ווקר ונכתב על ידי טים קאהיל וג'ולי מקנלי קאהיל. 

הסרט הופץ לראשונה בארצות הברית ב-DVD וב-VHS ב-12 במרץ 2002. בישראל הסרט הופץ לראשונה בדיבוב לעברית ב-DVD בשנת 2002. לסרט יצא משחק וידאו המבוסס עליו. אורך הסרט הוא כ-64 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).

תקציר העלילה 
קוסם בשם צ'יפ, מנסה לרקוח שיקוי קסמים ועל מנת להשלימו, היה עליו לצאת לנסוע לחו"ל להשיג את המרכיב האחרון. טרם לכתו, הוא נותן לטום החתול להיות אחראי על טבעת קסומה ויקרה מפז. כאשר ג'רי העכבר נתקל בטבעת הוא חובש אותה לראשו. היא נשארת בטעות תקועה על ראשו - דבר שגרם לו לרוץ לעיר, ואחריו יצא טום שאחראי על הטבעת. במהלך המרדף, טום וג'רי מתאחדים עם דמויות שונות, ביניהם: ניבלס העכבר האפור עם החיתול שלו, ובן דודו של ג'רי, פרדי, עכבר חזק שלובש חולצה ארוכה עם פסים בצבעים צהוב ושחור. במהלך הסרט, טום וג'רי מנסים להשיג את הטבעת, אך ללא הצלחה.

הדמויות והמדבבים 
במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ובתי בן יער.

קישורים חיצוניים 

 

סרטי 2002
סרטי האחים וורנר
סרטים אמריקאיים
סרטי הנפשה אמריקאיים
סרטי קומדיה אמריקאיים
סרטי פנטזיה אמריקאיים
סרטי ילדים
סרטים באנגלית
סרטי טום וג'רי
סרטי אנימציה שיצאו ישירות בפורמט לצפייה ביתית
האחים וורנר הנפשה: סרטים